Muzikinės programos pagal 'Maestro' formatą paslaugų pirkimo skelbiamos apklausos būdu pirkimo sąlygų 6 priedas

## PRIVALOMI TV TECHNINIAI REIKALAVIMAI PROGRAMOMS

### TECHNINĖ SPECIFIKACIJA

- I. BENDROSIOS NUOSTATOS
- 1. LRT, kaip nacionalinis transliuotojas, siekia aukščiausios programų meninės ir techninės kokybės, todėl atsižvelgia į Europos transliuotojų sąjungos (toliau - EBU) rekomendacijas, kokias technines priemones naudoti kuriant TV programas, ir į siūlomus TV signalo skaitmeninimo ir glaudinimo standartus ir formatus.
- 2. Privalomi TV programų techniniai reikalavimai:
- 2.1. LRT TV programas transliuoja 16:9 formatu;
- 2.2. produkcija turi būti pateikiama raiškiuoju (HD 1080i50) formatu, išskyrus atvejus, kai programoje naudojama itin daug archyvinės medžiagos;
- 2.3. mėgėjiško formato (VHS, DV ar pan.) įranga TV programoms, transliuojamoms per LRT TV programas, kurti nenaudojama, išskyrus specialiai aptartus ir su LRT vadovybe suderintus atvejus (pvz., užsienio kelionės, realybės šou ir pan.);
- 2.4. leidžiami mėgėjiško formato įranga nufilmuoti fragmentai, kurių bendra trukmė neviršija 3 (trijų) procentų atskiros programos trukmės, pateisinami programos specifika (kai naudojama spec. tarnybų ar panaši medžiaga), titrais nurodant medžiagos kilmę;
- 2.5. pateikiamos transliuoti TV programos originali medžiaga (vaizdas ir garsas) turi atitikti įvertinimą 'gerai' pagal visuotinai priimtą subjektyvaus vertinimo 5 balų sistemą;
- 2.6. garsas turi būti sinchronizuotas su vaizdu;
- 2.7. TV programa turi būti pateikiama pagal su TV programų direkcija suderintą grafiką ne vėliau kaip prieš 48 val. iki eterio;
- 2.8. skaitmeniniais formatais nufilmuota ir parengta programa perduodama į LRT per FTP serverį arba pateikiama bet kokia skaitmenine laikmena, palaikančia USB 2/3 ar FIREWIRE kompiuterinę sąsają.
- 2.9. norėdamas gauti teisę prisijungti prie LRT FTP serverio ar įvedimo kompiuterio, programos pateikėjas privalo raštu deklaruoti programai sukurti naudojamą techninę ir programinę įrangą, pateikti naudojamos programinės įrangos legalumą įrodančius dokumentus, jei tai nebuvo padaryta pasirašant sutartį dėl programos sukūrimo;
- 2.10. priimami HD standarto failo išplėtimai (konteineriai):
- - MOV;
- - MXF.
- 2.11. SD standarto failo išplėtimai (konteineriai) gali būti naudojami tik esant būtinumui, suderinus su Televizijos technikos skyriumi;

2.12. konteinerio vidinis organizavimas (kodekas) - XDCam HD 422 50Mb/s 50i, 4 audio channels, embeded.

- 3. Privalomi garso parametrų ir kokybės reikalavimai:

3.1. visi garso kanalai yra kaip atskiri srautai (stereo - poros priskirtos tik pagal takelio numerį, neporuojant pačiame faile, t. y. 1 takelis - LT kairysis, 2 takelis - LT dešinysis, 3 takelis - originalo kairysis, 4 takelis - originalo dešinysis); 3.2. negalimas garso signalų L (Left) - pirmo ir R (Right) - antro kanalų elektrinis priešfazis nei viename sraute (1 - 2 kanalai, 3 - 4 kanalai ir 5-6 kanalai); 3.3. mono garso atveju garso lygiai 1 ir 2, 3 ir 4, 5 ir 6 kanaluose neturi skirtis daugiau nei 0,5 dB tarpusavyje; 3.4. Pagrindinis garsumo matavimo vienetas - ( oudness nit) LU L U Pagrindinė matavimo skalė - ( oudness nit ull cale) LUFS L U F S · omentary Loudness (momentinis garsumas, trumpinys ' ') -matavimo trukmė: 400 ms M M